Egede
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Egede er en dansk-norsk slekt med navn etter sognet Vester-Egede på Sjælland, hvor stamfaren Hans Jensen Colding (1596–1659) var prest.
Slekten kom til Norge med hans sønn, sorenskriver i Senja Povel Hansen Egede (1648–1706), som var far til misjonæren Hans Egede (1686–1758) og kapellan Jens Egede (1692–ca. 1724). Hans Egede var far til misjonæren og filologen Paul Hansen Egede (1708–1789) og kjøpmann Niels Rasch Egede (1710–1782). Paul H. Egede var far til kaptein Christian Thestrup Egede (1761–1803). Jens Egede var far til sogneprest i Fet Peder Jensen Egede (1722–1789), som en tid også var misjonær på Grønland.Disse har en tallrik kognatisk etterslekt, hvorav en gren fører navnet Egede-Nissen. Les mer i Store norske leksikon Nissen – slekt fra Holstein genealogi